**PREKIŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

20 m. d. Nr.

Vilnius

Sutarties šalys:

**PIRKĖJAS**

|  |  |
| --- | --- |
| **Pavadinimas** | AB „Miesto gijos“ |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** | Infrastruktūros skaitmenizavimo komandos |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**TIEKĖJAS**

|  |  |
| --- | --- |
| **Pavadinimas** | Terma Electric UAB |
| **Buveinės adresas** | Reg.: Šeštokų g. 27-9, LT-46426, Kaunas, Lietuva |
| **Juridinio asmens kodas** | 135277595 |
| **PVM mokėtojo kodas** | LT352775917 |
| **Banko sąskaita** | LT22 7044 0600 0323 9987 |
| **Atstovas ir atstovavimo pagrindas** | Direktorius |
| **Telefonas** |  |
| **El. pašto adresas** | sales@termaelectric.eu |

1. **SUTARTIES DALYKAS**

1.1. Sutarties dalykas yra **Matavimo įrangos, skirtos organinių medžiagų, naftos produktų ir skendinčių medžiagų nuolatiniam matavimui esamame lietaus nuotekų šulinyje,** (toliau – **Prekės**) **pirkimas–pardavimas ir jų montavimo paslaugos**. Prekių ir jų montavimo paslaugų techniniai reikalavimai nurodyti šios sutarties Specialiųjų sąlygų 1 priede „Techninė specifikacija“ (toliau – Techninė specifikacija).

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**
   1. Sutarčiai taikomas kainos apskaičiavimo būdas – fiksuota kaina. Prekių ir jų montavimo paslaugų kiekis, kurį už fiksuotą kainą įsigyja Pirkėjas, nurodytas Techninės specifikacijos 1 lentelėje*.*
   2. Sutarties kaina yra **44,860.00** EUR (keturiasdešimt keturi tūkstančiai aštuoni šimtai šešiasdešimt eurų, 00 ct), neįskaitant pridėtinės vertės mokesčio (toliau – **PVM**). Sutarčiai taikomas 21 procento dydžio PVM – 9,420.60 EUR (devyni tūkstančiai keturi šimtai dvidešimt eurų, 60 ct). Sutarties kaina, įskaitant PVM – 54,280.60 EUR(penkiasdešimt keturi tūkstančiai du šimtai aštuoniasdešimt eurų, 60 ct).
   3. Tiekėjui tinkamai įvykdžius visus sutartinius įsipareigojimus, Pirkėjas sumoka Tiekėjui visą Sutarties kainąper Bendrųjų sąlygų 5.11 punkte nurodytą terminą.
2. **PREKIŲ/PASLAUGŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos ir jų montavimo paslaugos suteiktos pagal Sutartyje ir jos prieduose nustatytus reikalavimus. Pirkėjui, vadovaujantis Bendrųjų sąlygų 6 skyriaus nuostatomis (nuostatos *mutatis mutandis* taikomos ir montavimo paslaugoms), nustačius, kad Prekės/montavimo paslaugos turi trūkumų / defektų, Tiekėjas privalo ištaisyti Prekių/montavimo paslaugų trūkumus / defektus per 10 (dešimt) darbo dienų nuo Pirkėjo pranešimo gavimo dienos.

3.2. Prekės turi būti patiektos ir sumontuotos per 45 kalendorines dienas nuo Sutarties įsigaliojimo dienos.

3.3. Prekės pristatomos ir montuojamos Vilniaus antrojoje termofikacinėje elektrinėje adresu Elektrinės g. 2, Vilnius. Tiekėjas pristato Prekes, įspėjęs Specialiųjų sąlygų 3.4 punkte nurodytą Pirkėjo įgaliotą asmenį elektroniniu paštu arba telefonu, patvirtinant tai elektroniniu paštu, prieš 2 (dvi) darbo dienas, darbo dienomis nuo pirmadienio iki ketvirtadienio nuo 9:00 val. iki 15:30 val.

3.4. Sumontuotas Prekes priimti ir pasirašyti Prekių priėmimo–perdavimo aktą turinčio teisę Pirkėjo įgalioto asmens kontaktiniai duomenys: įgaliotų asmenų kontaktiniai duomenys nurodomi Specialiųjų sąlygų 2 priede „**Kontaktiniai adresai pranešimams siųsti ir asmenys, atsakingi už sutarties vykdymą**“. Apie Šalių įgaliotų asmenų pasikeitimą Šalis informuoja kitą Šalį Specialiosiose sąlygose nurodytu elektroniniu paštu ir atskiras Sutarties pakeitimas ar atskiras įgaliojimų įforminimas dėl šios priežasties nebus atliekamas.

3.5. Esant objektyvioms, nuo Tiekėjo nepriklausančioms aplinkybėms, kurių Tiekėjas iš anksto negalėjo numatyti, Užsakovui sutikus, Sutarties 3.2 punkte nurodytas terminas gali būti pratęstas 1 kartą ne ilgiau kaip 1 (vieno) mėnesio laikotarpiui.

3.6. Prekių iškrovimas ir jų montavimas vykdomasTiekėjo jėgomis ir sąskaita*.*

1. **PREKIŲ/MONTAVIMO PASLAUGŲ KOKYBĖS GARANTIJA**
   1. Prekių kokybės garantijos terminas – ne trumpesnis kaip 24 mėnesiai nuo Šalių pasirašyto Prekių priėmimo-perdavimo akto pasirašymo dienos.
   2. Tiekėjas suteikia 6 (šešių) mėnesių garantiją atliktoms montavimo paslaugoms, skaičiuojant nuo Prekių perdavimo–priėmimo akto pasirašymo dienos. Garantija taikoma tik montavimo kokybės trūkumams, atsiradusiems dėl Tiekėjo kaltės.
   3. Prekių ir jų montavimo kokybės garantijos taikymo tvarka nustatyta Bendrosiose sąlygose.
2. **ŠALIŲ ATSAKOMYBĖ**

5.1. Jeigu Tiekėjas vėluoja patiekti ir sumontuoti Prekes, Pirkėjas nuo kitos dienos Tiekėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo Sutarties 2.2 punkte nurodytos Sutarties kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties kainos, neįskaitant PVM.

5.2. Jei Pirkėjas uždelsia atsiskaityti už tinkamai Tiekėjo patiektas ir sumontuotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,1 (vienos dešimtosios) procento dydžio delspinigius nuo Sutarties 2.2 punkte nurodytos Sutarties kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo Sutarties 2.2 punkte nurodytos Sutarties kainos, neįskaitant PVM.

1. **SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas netesybomis.

6.2. Sutarties įvykdymo užtikrinimo būdai ir taikymo tvarka nustatyta Bendrosiose sąlygose.

1. **SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško Sutartinių įsipareigojimų įvykdymo.

1. **KITOS NUOSTATOS**
   1. Sutarčiai taikomi socialiniai kriterijai: NE.
   2. Sutarčiai taikomos Bendrosios sąlygos, su kurių nuostatomis Tiekėjas yra susipažinęs ir jas vykdys.
   3. Tiekėjas yra registruotas PVM mokėtoju Lietuvos Respublikoje.
   4. Ši Sutartis sudaryta lietuvių kalba dviem egzemplioriais, turinčiais vienodą teisinę galią, po vieną  
      kiekvienai Šaliai arba kvalifikuotais elektroniniais Šalių parašais. Sutartis Šalių perskaityta ir suprasta.
2. **APLINKOS APSAUGOS REIKALAVIMAI**

9.1. Vykdomas žaliasis pirkimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (toliau - Tvarkos aprašas), 4.4.4.1. prekėms, medžiagoms tiekti ar darbams atlikti Tiekėjas turi naudoti netaršias ir (ar) mažiau aplinką teršiančias transporto priemones, atitinkančias M ir N kategorijų kelių transporto priemonėms taikomus minimalius aplinkos apsaugos kriterijus, nustatytus Tvarkos aprašo 2 priedo X skyriuje „M ir N kategorijų kelių transporto priemonės“. Pirkėjui paprašius, Tiekėjas Pirkėjui pateikia informaciją apie transporto priemones, kurias Tiekėjas naudos (nuomos, nuosavybės teise ar kitu būdu) vykdydamas sutartį, kartu pateikiant šių transporto priemonių atitiktį minimaliems aplinkos apsaugos kriterijams įrodančius dokumentus (pavyzdžiui, transporto priemonės gamintojo techniniai dokumentai arba kiti lygiaverčiai objektyvūs įrodymai).

**PRIDEDAMA:**

1 priedas – Techninė specifikacija;

2 priedas – Kontaktiniai adresai pranešimams siųsti ir asmenys, atsakingi už sutarties vykdymą;

3 priedas – Tiekėjo pasiūlymas;

4 priedas –Bendrosios sąlygos;

**10. ŠALIŲ ADRESAI IR REKVIZITAI**

|  |  |
| --- | --- |
| **Pirkėjas**  **AB „Miesto gijos“** | **Tiekėjas**  **Terma Electric, UAB** |
| *Sutartis pasirašoma elektroniniu parašu* | *Sutartis pasirašoma elektroniniu parašu* |